wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு92

## முன்தேதியிட்ட விதிகளின் நோக்கம்

### திரும்பிப் பெற நியமிக்க மேலும் ஒரு வழி

விக்கி நல் நோக்கி அடிப்படையில் அமைந்தது. ஆகவே ஆதாரபூர்வமாக, விக்கிப் பண்புகளுக்கும் கொள்கைகளுக்கும், விக்கி நன்நோக்குக் கருத்தியும் ஒரு கோரிக்கை வருமானால் ஒரு arbitration குழு கொண்டு அதனை ஆராயலாம். இந்தக் குழு 4 நிர்வாகிகளையும் 2 பயனர்களையும் அல்லது எதாவது ஒரு தகுந்த சூத்திரம் கொண்டு அமையலாம். இவர்கள் முன்வைக்கப்படும் ஒரு கோரிக்கையை சில அடிப்படைத் தகுதிகளை வைத்து தீர்மானிக்கலாம். இந்தக் குழு ஒரு இணக்க முடிவு எட்டி, அணுக்கத்தை திரும்பப்பெற நியமிக்கலாம். இவ்வாறு நியமிக்கப்பட்ட பின் பரந்த கருத்துக் கோரல் நடைபெறவேண்டும். பின்னர் வேறு ஒரு குழு இறுதி முடிவு எடுக்க வேண்டும்.  
arbitration குழுவின் முடிவை எல்லா நேரங்களிலும் எல்லாப் பயனர்களும் ஏற்றுக் கொள்ள மாட்டார்கள். எனவே x பயனர்கள், ஒரு குறிப்பிட்ட காலப் பங்களிப்பு உள்ளவர்கள் ஒன்றாக ஒருவரை திரும்பப்பெற நியமிக்கலாம். பின்னர் வேறு ஒரு arbitration குழு முடிவு எடுக்க வேண்டும். arbitration குழு நிலையான குழு இல்லை. அதைத் தேர்தெடுப்பதில் ஒழுங்கில்தன்மை இருக்க வேண்டும்.  
நாம் முடிவு செய்யும் நடைமுறை இரண்டு சிக்கல்களை எதிர்பார்துக் கையாள வேண்டும்.
- விசமத் தனமாக நியமனம். இதை எப்படி விசமக் கட்டுரைகள், சோதனைக் கட்டுரைகள நீக்குறோமோ அது போல விரைவாக நீக்க வேண்டும்.
- குழுவாக செயற்பட்டு உள்திட்டத்தை முன்வைத்து திரும்பிப் பெறக் கோருதல்.
--Natkeeran (பேச்சு) 04:32, 19 அக்டோபர் 2013 (UTC)  
:நானும் அக்குழு குறித்த விபரங்களைத்தான் படித்துக் கொண்டுள்ளேன். அது நமக்குச் சரிப்பட்டு வருமா என்பதைப் பல்வேறு நோக்குகளில் சிந்திக்கிறேன். --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 10:44, 19 அக்டோபர் 2013 (UTC)  
:இது தொடர்பான கருத்துக்களைத் தொகுத்து சில முன்மொழிவுகளை இங்கே -> விக்கிப்பீடியா_பேச்சு:நிர்வாக_அணுக்கத்தைத்_திரும்பப்_பெறுதல்#சிக்கலும் தீர்வும் வைத்துள்ளேன். அருள்கூர்ந்து சிக்கலைப் பிரித்துவிட்டு முறைமை வகுக்கும் உரையாடலைத் தனியாகச் செய்ய வேண்டுகிறேன். -- சுந்தர் <sup>\பேச்சு</sup> 18:39, 19 அக்டோபர் 2013 (UTC)
# விக்கிப்பீடியா:ஆலமரத்தடி/தொகுப்பு92

## பொதுவான பிணக்குத் தீர்வுமுறை வரைவு

தமிழ் விக்கிப்பீடியாவில் பொதுவான பிணக்குத் தீர்வுமுறை ஒன்றை வகுக்க வேண்டிய தேவை இருப்பதை நாம் அனைவரும் உணர்ந்திருப்போம். இது தொடர்பில் ஒரு வரைவை எழுதியுள்ளேன் -> விக்கிப்பீடியா:பிணக்குத் தீர்வுமுறை (வரைவு). அதன் பேச்சுப் பக்கத்தில் பங்களிப்பாளர்கள் கூடி உரையாடி, தேவைப்படும் மாற்றங்களோடு கொள்கையாக்கலாம். இவ்வரைவில் நுணுக்கமாக ஒவ்வொரு கட்டத்திலும் செய்ய வேண்டியவற்றை விரிவாக்கவும் வேண்டும். -- சுந்தர் <sup>\பேச்சு</sup> 18:05, 19 அக்டோபர் 2013 (UTC)
# விக்கிப்பீடியா:ஆலமரத்தடி/தொகுப்பு92

## கருத்து வேண்டல்

ஒரு முக்கிய சிக்கலுக்குத் தீர்வுகாணும் நோக்கில் விக்கிப்பீடியா_பேச்சு:நிர்வாக_அணுக்கத்தைத்_திரும்பப்_பெறுதல்#சிக்கலும் தீர்வும் என்ற பத்தியில் வாக்கெடுப்பு நடக்கிறது. வேறு பொருத்தமான விக்கிப்பீடியா பெயர்வெளிப் பக்கம் இருந்தால் அதை அங்கு நகர்த்தலாம். எங்கு நடந்தாலும் அருள் கூர்ந்து அனைவரும் வாக்கையும் கருத்தையும் பதிவு செய்ய வேண்டுகிறேன். -- சுந்தர் <sup>\பேச்சு</sup> 05:46, 20 அக்டோபர் 2013 (UTC)
# விக்கிப்பீடியா:ஆலமரத்தடி/தொகுப்பு92

## அதிகாரிகள் / நிர்வாகிகள் / பயனர்கள் உதவி தேவை

1. 20 அக்டோபர் 2013 தேதி 11:21(UTC) நேரத்தில் புருனோ என்ற பெயரில் தமிழ் விக்கிபிடியாவில் வேறு என்னை தவிர யாராவது பயனர்கள் உள்ளர்களா ?
1. இதற்கு முன்னர் புருனோ என்ற பெயரில் வேறு பயனர்கள் இருந்துள்ளார்களா ?
1. நானே இந்த விபரங்களை அறிய வேண்டும் என்றால் எப்படி தெரிந்து கொள்வது ? விக்கியில் எந்த பக்கத்தை பார்க்க வேண்டும் ? என்ன முறையை பயன் படுத்த வேண்டும் என்று விளக்க வேண்டுகிறேன்
புருனோ மஸ்கரனாஸ் (பேச்சு) 11:23, 20 அக்டோபர் 2013 (UTC)  
:இதனைப் பயன்படுத்தவும். :) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 11:29, 20 அக்டோபர் 2013 (UTC)  
:: அன்பின் சூர்யா. நீங்கள் என் வேண்டுகோளை புரிந்து கொள்ளவில்லை :) :). என் கேள்விக்கான பதில் இதுவல்ல புருனோ மஸ்கரனாஸ் (பேச்சு) 11:44, 20 அக்டோபர் 2013 (UTC)  
:Global name check --Anton<font color="green"><sup>·٠•●♥Talk♥●•٠·</sup></font> 11:56, 20 அக்டோபர் 2013 (UTC)
::.--Kanags <sup>\உரையாடுக</sup> 11:59, 20 அக்டோபர் 2013 (UTC)
# விக்கிப்பீடியா:ஆலமரத்தடி/தொகுப்பு92

## “கையாட்கள்” (Meatpuppets) குறித்த நடைமுறைகள் உள்ளனவா ?
# விக்கிப்பீடியா:ஆலமரத்தடி/தொகுப்பு92

## விக்கி நிகழ் பட பாடங்கள்

விக்கிபீடியாவை புதியவர்களுக்கு அறிமுகம் செய்ய, வீடியோ பாடங்களை உருவாக்கலாமா?  
https://ta.wikipedia.org/s/3bse
ஆர்வமுள்ளோர் இங்கே பதில் தர வேண்டுகிறேன். --Tshrinivasan (பேச்சு) 09:19, 21 அக்டோபர் 2013 (UTC)
# விக்கிப்பீடியா:ஆலமரத்தடி/தொகுப்பு92

## விக்கிசார்பாக அங்கிகாரமற்று இயங்குவதை தடுத்தல்

சில தனிமனித தவறுகள் ஊடகங்கள் மூலம் வெளிவந்து விக்கிக்கு கெட்ட பெயர் ஏற்பட்டு, அதன் பிறகு என்ன செய்வது என்று குழப்பம் ஏற்படுவதை தவிர்க்க, வெள்ளம் வரும் முன்னர் அணை போடுவதை போல், இப்பொழுதே இது குறித்து நடைமுறைகளை வகுக்கும் நோக்கில் விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு) என்ற பக்கத்தை துவக்கியுள்ளேன். அருள் கூர்ந்து அனைவரும் வாக்கையும் கருத்தையும் பதிவு செய்ய வேண்டுகிறேன் புருனோ மஸ்கரனாஸ் (பேச்சு) 09:45, 21 அக்டோபர் 2013 (UTC)
# விக்கிப்பீடியா:ஆலமரத்தடி/தொகுப்பு92

## பயனர் மீது அவதூறு செய்வதை தடுத்தல்

கட்டுரையை மீள்விப்பது போல் மனித உணர்வுகளையும், ஒருவர் இன்னொருவர் மேல் வைத்திருக்கும் மதிப்பீட்டையும், அவதூறுகளால் ஏற்படும் மன உளைச்சலையும், கால இழப்பையும் மீள்வித்து விட முடியாது. இங்கே பல ஆண்டுகள் தமது பொன்னான நேரத்தைச் செலவு செய்து பல பயனர்கள் உழைத்து தமிழ் விக்கிப்பீடியாவைத் தற்போதைய நிலைக்குக் கட்டி எழுப்பி இருக்கிறார்கள். வழிமுறைகள் இந்த உழைப்புக்கு மதிப்பு அளிப்பதாக இருக்கவேண்டும். எனவே பயனர்கள் மீது அவதூறு எழுப்பப்படுவதை தவிர்க்கும் நோக்கில் விக்கிப்பீடியா:பயனர் மீது அவதூறு செய்வதை தடுத்தல் (வரைவு) என்ற பக்கத்தை துவக்கியுள்ளேன். அருள் கூர்ந்து அனைவரும் வாக்கையும் கருத்தையும் பதிவு செய்ய வேண்டுகிறேன் புருனோ மஸ்கரனாஸ் (பேச்சு) 10:33, 21 அக்டோபர் 2013 (UTC)
:இது தொடர்பான ஒரு கருத்தாடல்: இங்கு. -- சுந்தர் <sup>\பேச்சு</sup> 11:37, 21 அக்டோபர் 2013 (UTC)
:: இல்லை சுந்தர். நீங்கள் குறிப்பிடும் பக்கத்தில் விவாதிக்கப்படுவது கட்டுரைகளில் எற்படும் கருத்து வேறுபாடு தொடர்பாக. நான் கூறுவது விக்கிப்பீடியா:பயனர் மீது அவதூறு செய்வதை தடுத்தல் (வரைவு) தனி மனிதர் தாக்குதல் மற்றும் அவதூறு பரப்புதல் தொடர்பாக. இரண்டும் வெவ்வேறான விஷயங்கள். இரண்டையும் பிரித்து தனித்தனியாக அணுகவேண்டும் புருனோ மஸ்கரனாஸ் (பேச்சு) 11:46, 21 அக்டோபர் 2013 (UTC)
:::ஆம் அதனால்தான் முந்தைய உரையாடலுக்கான இணைப்பைத் தந்தேன். அதை இந்தப் புதிய வரைவின் பேச்சுப்பக்கத்தில் நகர்த்திக் கொள்ளுங்கள். உரையாடலை அங்கேயே தொடரலாம். -- சுந்தர் <sup>\பேச்சு</sup> 11:52, 21 அக்டோபர் 2013 (UTC)
# வார்ப்புரு:ஆலமரத்தடிக் காப்பகம்

0 1 2 3 4 5 6 7 8 9 10 11 12 13 14 15 16 17 17b 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92
# திருக்கோட்டியூர் நம்பி

ஆளவந்தாரின் முதன்மை சீடர்களுள் ஒருவராய் விளங்கிய **திருக்கோட்டியூர் நம்பி** வைகாசி மாதம் ரோகிணி நட்சத்திரத்தில் சிவகங்கைக்கு அருகில் திருக்கோட்டியூர் திருத்தலத்தில் குருகேசர் எனும் இயற்பெயரில் பிறந்தார். பாண்டிய மன்னனுக்கு மந்திரியாயிருந்த பெரியாழ்வருக்கு அடியவனான செல்வநம்பி வம்சத்தில் காச்யப கோத்திரத்தில் திருமாலின் புண்டரீகத்தின் அம்சமாக இவர் பிறந்ததாகச் சொல்லப்படுகிறது. இராமானுசரின் ஐந்து ஆச்சாரியர்களில் இவரும் ஒருவர். தன் மக்களான தெற்காழ்வான் என்ற ஒரே மகனையும் தேவகிபிராட்டி எனும் ஒரே மகளையும் இராமானுசருக்கு சீடர்களாக்கியவர்.
# திருக்கோட்டியூர் நம்பி

## சீடர்கள்

- எம்பெருமானார் இராமானுசர்
- திருக்கச்சி நம்பிகள்
- கிடாம்பியாச்சான்,மாறநேர் நம்பி
# திருக்கோட்டியூர் நம்பி

## மற்ற பெயர்கள்

- கோஷ்டி பூரணர்
- கோஷ்டி புரீசர்
- குருகேசர்
# திருக்கோட்டியூர் நம்பி

## இராமானுசரும் நம்பிகளும்

ஆளவந்தாரின் ஐந்து சீடர்கள் ஒருவரான திருக்கோட்டியூர் நம்பியிடம் **எட்டெழுத்து மந்திரத்தைப்** பற்றியும் தனக்கு பின்னர் மடத்தையும் சமயத்தையும் காக்க வரும் இராமானுசருக்கு இவற்றை உபதேசிக்கவும் அறிவுறுத்தியிருந்தார். ஆயினும் தகுதியற்றவர்க்கு இதைக் கற்பிக்ககூடாது எனவும் கூறியிருந்தார் ஆளவந்தார். எனவே இவரிடம் இராமானுசர் எட்டெழுத்து மந்திரத்தின் பொருளைக் கற்க வரும் பொழுது பதினெட்டு முறைகள் மறுத்து உடையவரின் தகுதியை சோதித்தபின்னரே கற்பித்தார். மேலும் இம்மந்திரம் பரம ரகசியம் என்றும், இதை "எவருக்கும் வெளியிடக்கூடாது" என்ற நிபந்தனையின் பேரிலேயே உபதேசத்தருளினார். ஆனால் உபதேசம் பெற்றவுடன் திருக்கோட்டியூர் கோவில் கோபுரத்தின் மேலேறி மாந்தர் அனைவருக்கும் கேட்டு உய்யும்படி, சாதி சமய பேதமற்று எல்லோருக்கும் உபதேசம் செய்தார் இராமானுசர். இதனால் மிகுந்த கோபமுற்ற திருக்கோட்டியூர் நம்பி இரகசிய மந்திரத்தை இப்படி யாவருக்கும் சொல்வது குருவின் சொல்லுக்கு துரோகமிழைப்பதாகும் என்றும் இதற்கு நரகம் புக நேரிடும் என்றும் கடிந்துக்கொண்டார். இதற்கு பதிலளிக்கும் வண்ணம் இராமானுசர் ***எல்லோரும் முக்தியடையவதாயின் தான் ஒருவன் நரகத்திற்குச் செல்வதும் தன்னுடைய பாக்கியமே*** என்றார். இந்த பதிலைக் கேட்ட திருக்கோட்டியூர் நம்பி, அரங்கனின் கருணையையும் இவரின் கருணை மிஞ்சிடக்கண்டு இவரே **எம்பெருமானார்** என்று மகிழ்ச்சியினால் ஆலிங்கனம் செய்துக்கொண்டார். அத்தோடு வைணவ வழிபாட்டு முறைக்கு அன்றிலிருந்து **எம்பெருமானார் தரிசனம்** என்று அழைக்கப்படும் என்றும் அருளினார் திருக்கோட்டியூர் நம்பி.
# திருக்கோட்டியூர் நம்பி

## சிறப்பு

- இராமானுசரின் ஐந்து ஆசாரியர்களில் ஒருவராய் இருந்து, ஆளவந்தார் ஆணைப்படி தானறிந்தவற்றை இராமானுசருக்கு கற்பித்தது.
- இராமானுசரின் **இறைமுன் அனைவரும் சமம்** எனும் கொள்கையை ஏற்காதோர், இவருக்கு நஞ்சுகலந்த அன்னத்தைப் பிச்சையிட அதனைக் குறிப்பாலுணர்ந்த இராமானுசர் அப்பொழுதிலிருந்து உணவு உண்ணாதிருந்தார். அதனைக் கேள்வியுற்ற திருக்கோட்டியூர் நம்பிகள் திருவரங்கம் வந்து கிடாம்பியாச்சன் எனும் தன் சீடனை இராமானுசருக்கு உணவு சமைக்க நியமனம் செய்தருளினார்.
- இராமானுசருக்கு **எம்பெருமானார்** என்றும் அவர் வழிமுறைகளை பின்பற்றும் வைணவத்திற்கு **எம்பெருமானார் தரிசனம்** என்றும் பெயரிட்டு சிறப்பித்தது.
# திருக்கோட்டியூர் நம்பி

## தனியன்

ஆச்சாரியரின் புகழ்பாடும் வடமொழி தனியன்:  
<blockquote>ஸ்ரீவல்லப பதாம்போஜ தீபக்த்யம்ருத ஸாகரம்  
ஸ்ரீமத்கோஷ்டீபுரீபூர்ணம் தேசிகேந்த்ரம் பஜாமஹே</blockquote>
# பசுமை வேட்டை நடவடிக்கை

**பசுமை வேட்டை நடவடிக்கை** (*Operation Green Hunt*) அல்லது *கிரீன் ஹன்ட்* நடவடிக்கை எனப்படுவது இந்திய அரசு மற்றும் துணை இராணுவ படைகள் இணைந்து நக்சலைட்டுகளுக்கு எதிராக நடத்தப்படும் போரை வர்ணிக்க இந்திய ஊடகங்களில் பயன்படுத்தப்படும் பெயர் ஆகும். இந்த நடவடிக்கையானது "சிகப்பு நடைபாதை" (Red Corridor) என்று அழைக்கப்படும் நக்சலைட்டுகள் நிறைந்த ஐந்து மாநிலங்களில் 2009 ஆம் ஆண்டு நவம்பர் மாதம் தொடங்கியது.
:இவ்வார்த்தையானது சட்டீஸ்கர் மாநில காவல் அதிகாரிகள் இந்திய கம்யூனிஸ்ட் கட்சிக்கு (*மாவோயிஸ்ட்*) எதிரான ஒரு வெற்றிக்கு பிறகு முதலில் புழக்கத்திற்கு வந்தது. இப்பெயரை நக்சலைட் எதிர்ப்பு நடவடிக்கைகளை குறிக்க பரவலாக ஊடகங்கள் பயன்படுத்தப்படுத்தினாலும் இந்திய அரசு அதன் நக்சலைட் எதிர்ப்பு நடவடிக்கைகளைக் குறிக்க இப்பெயரைப் பயன்படுத்துவதில்லை.
# கடத்தூர் (திருப்பூர்)

**கடத்தூர்** (ஆங்கிலம்:Kadathur), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தின் மடத்துக்குளம் வட்டத்தில் இருக்கும் ஒரு கிராமம் ஆகும். கொங்கு நாட்டின் அமராவதி நதி பாயும் கரைவழி நாடு என்றழைக்கபடும் க வரிசை கிராமங்களில் கடத்தூர் ஒன்றாகும்.
# கடத்தூர் (திருப்பூர்)

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 3056 மக்கள் (785 குடியிருப்புகள்) இங்கு வசிக்கின்றார்கள். இவர்களில் 49.8% ஆண்கள், 50.1% பெண்கள் ஆவார்கள்.
# கடத்தூர் (திருப்பூர்)

## அமைப்பு

உடுமலையிலிருந்து கனியூர் வழியாக பழனி மற்றும் தாராபுரம் செல்லும் சாலையில் சுமார் 20 கி.மி. தொலைவில் கடத்தூர் அமைந்துள்ளது. உடுமலையிலிருந்து நகர பேருந்துகள் இவ்வூருக்கு வந்து செல்கின்றன. பசுமையான வயல்கள், தென்னை மரங்கள், மருத மரங்கள் சூழ அமராவதி நதி கரையினில் அமைந்த கிராமம் இது
# கடத்தூர் (திருப்பூர்)

## ஊர் சிறப்பு

கடத்தூரில் அமைந்துள்ள அர்சுனேஸ்வரர் கோயில் (அ) மருதவன ஈசர் கோயில் இவ்வூரின் சிறப்பாகும். இங்குள்ள ஈசன் லிங்கத் திருமேனி மருத மர வேரினடியில் பல காலம் புதையுண்டு சுயம்புவாக வெளிப்பட்டது. அதனால் லிங்கத்திருமேனியில் மருத மரத்தின் வேர்கள் நரம்பு போல் தெரியும். கொங்கு மண்டலத்தின் மிக உயர்ந்த் சுயம்பு சிவலிங்கத்திருமேனியாகும்.
# கலசமங்கலம்

**கலசமங்கலம்** (*Kalasamangalam*) என்பது புதுக்கோட்டை நகரின் பழைய பெயர் ஆகும். இது **பொற்பனைக்கோட்டை** என்றும் அழைக்கப்படுகிறது. இந்த பகுதி முத்தரையர் மன்னர்களால் ஆட்சி செய்யப்பட்டு வந்தது. இங்கே முத்தரையர்<nowiki/>மன்னரால் கட்டப்பட்ட மாபெரும் கோட்டை ஒன்று சிதிலமடைந்த நிலையில் உள்ளது. இந்தக் கோட்டையில் இருந்து கண்டெடுக்கப்பட்ட தங்கக் கட்டிகளை கொண்டு கட்டப்பட்டது திருவரங்குளம் கோவில் என்று கூறப்படுகிறது.
# யூகி

**யூகி** என்பவன் பெருங்கதை இலக்கியத்தில் வரும் கதைமாந்தர்களில் ஒருவன். இவன் பிரமசுந்தர முனிவருக்கும் பரமசுந்தரிக்கும் பிறந்த மகன். காட்டில் மிருகாபதி பெற்றெடுத்த மகன் உதயணனைப் பிரமசுந்தர முனிவர் வளர்த்தபோது உதயணனும் யூகியும் நண்பர்களாயினர். பிரமசுந்தரரும் சேடக முனிவரும் கற்பித்த கலைகளில் இருவரும் தேர்ச்சி பெற்றனர். இயற்கை அறிவாலும், கற்பித்த செயற்கை அறிவாலும் அவர்கள் மேம்பட்டு விளங்கினர்.  
பிரமசுந்தர முனிவர் இந்திரனால் தனக்கு அளிக்கப்பட்டதும், இசையால் யானைகளை வயப்படுத்த வல்லதுமான கோடபதி என்னும் யாழையும் உதயணனுக்கு வழங்கினார். அந்த யாழை உதயணன் மீட்டியபோது பல யானைகளின் வலிமையெல்லாம் ஒருங்கமையப்பெற்ற தெய்வயானை ஒன்று தன் பெரும் பிடிக் கூட்டத்துடன் உதயணனுக்கு அடிமைப்பட்டு வந்ததை அறிந்த பிரமசுந்தர முனிவர் தன் மகன் யூகியையும் உதயணனுக்கு உதவி புரியுமாறு உதயணனிடம் ஒப்படைத்தார்.
# யூகி

## சேதி நாட்டு அரசன்

உதயணன் தன் தாய்மாமன் விக்கிரமனால் சேதி நாட்டு மன்னன் ஆனபோது அவனது முதலமைச்சனாக இருந்து உதயணனுக்குப் பேருதவியாக விளங்கினான். உதயணன் சேதி நாட்டு ஆட்சிப் பொறுப்பை யூகியிடம் ஒப்படைத்தான். பிரச்சோதனன் தாக்கியபோது, போர் புரிந்துகொண்டிருக்கையில், தன் நண்பன் உதயணன் சிறைபட்ட செய்தி வரவே, அவனுக்கு உதவுவதற்காகத் தன் போலி உடலை எரிக்கும்படி செய்து, தான் இறந்துவிட்டதாக மற்றவர்கள் நம்பும்படி செய்தான்.
# கோடபதி

**கோடபதி** என்பது ஒரு யாழுக்கு இடப்பட்டிருந்த பெயர். அது இந்திரன் மீட்டிய யாழ். இந்த யாழை மீட்டினால் அதன் இசைக்கு யானைகள் மயங்கும். இந்த யாழை இந்திரன் பிரமசுந்தர முனிவருக்கு வழங்கினான். அந்த முனிவர் அதனை உதயணனுக்கு வழங்கினார். உதயணன் அந்த யாழை மீட்டியபோது காட்டிலிருந்த தெய்வயானை என்னும் பெயர் கொண்ட களிறும், பல விலங்கினங்களும், பறவைகளும் இசையில் மயங்கி உதயணனின் வழிநின்றன.
# இரட்டைக் குவிய எக்சு-கதிர் குழாய்

**இரட்டைக்குவிய எக்சு-கதிர்க் குழாய்** (*dual focus x-ray tube*) என்பது இரு குவியங்களையுடைய எக்சு-கதிர்க் குழாய்களைக் குறிக்கும். பொதுவாக இப்போதெல்லாம் விற்பனைக்கு வரும் குழாய்கள் இரு குவியங்களுடன் வருகின்றன. ஒரு சிறிய குவியமும் ஒரு பெரிய குவியமும் ஒரே குழாயில் இருக்கின்றன. தேவைக்கேற்ப குவியத்தினை தேர்ந்து எடுத்துக்கொள்ள முடியும். இதற்காக எதிர் மின்முனையில் இரு குவிக்கும் கோப்பைகளும் இரு தனித்தனி டங்சுடன் கம்பிச்சுருளும் அமைக்கப்பட்டுள்ளன. தேவையான கம்பிச் சுருளில் மின்சாரத்தினைச் செலுத்தி வெப்ப இலத்திரன்களைப் பெறமுடியும். சிறிய குவியத்தினைப் பயன்படுத்தும் போது புறநிழல் குறைந்து தெளிவான கதிர்ப் படம் கிடைக்கிறது. அதிக மின்சுமையினை ஏற்ற முடியாது. பெரிய குவியத்தினைப் பயன் கொள்ளும் போது அதிக மின்சுமையினை ஏற்ற முடிந்தாலும் படம் தெளிவற்ற விளிம்புகளுடன் காணப்படும்.
# தெய்வயானை

**தெய்வயானை** என்பது காட்டு யானை ஒன்றுக்கு இடப்பட்டிருந்த பெயர்.  
பிரமசுந்தர முனிவர் யானையின் சினத்தை அடக்கி வயப்படுத்தும் மந்திரம் ஒன்றை உதயணனுக்குச் சொல்லிக்கோடுத்தார். மேலும் உதயணனுக்கு இசைப்பயிற்சி அளித்து, இந்திரனால் தனக்கு அளிக்கப்பட்டதும், இசையால் யானைகளை வயப்படுத்த வல்லதுமான கோடபதி என்னும் யாழையும் வழங்கினார். உதயணன் அந்த யாழை மீட்டும்போது அக் காட்டிலிருந்த யானைகளும், பிற விலங்குகளும், பறவைகளும் விரும்பிக் கேட்டு அவன் விருப்பப்படி செயல்பட்டன. இதனைக் கண்ட முனிவன் தன் மகன் யூகியையும் உதயணனிடம் ஒப்படைத்து உதயணனுக்கு உயிர்த்துணையாக விளங்கும்படி அறிவுறுத்தினான்.  
ஒருநாள் தெய்வயானை ஒன்று பல பிடிகள் பெண்யானைகள் சூழ்ந்து வர, சினத்துடன் உதயணன் முன் தோன்றியது. அது பதினாயிரம் யானைகளின் பலத்தை ஒருங்கே கொண்டது. அப்போது உதயணன் தான் கற்றிருந்த யானையை வயப்படுத்தும் மந்திரத்தைச் சொல்லித் தன் கோடபதி யாழை மீட்டினான். தெய்வயானை உதயணனின் வயப்பட்டது. உதயணன் அதன்மீது ஏறிக்கொண்டு தன் இருப்பிடம் திரும்பினான்.  
ஒருநாள் அந்த யானை உதயணன் கனவில் தோன்றியது. தன்மீது வேறு பாகரை ஏற்றினாலும், தோல் கயிற்றால் தன்னைக் கட்டினாலும், யானை உண்ணுவதற்கு முன்பு உதயணன் உண்டாலும் உதயணனை விட்டு விலகும் நிலை வரும் என அறிவித்த்து. அதுமுதல் உதயணனன் தெய்வயானையின் விருப்பப்படி கவனமுடன் அதனைப் பேணிவந்தான்.  
உதயணன் தன் தாய்மாமன் நாட்டு ஆட்சிப் பொறுப்பினை யூகியிடம் ஒப்படைத்துவிட்டுத் தந்தை தனக்களித்த நாட்டை ஆண்டுகொண்டு வருகையில் ஒருநாள் மகளிரின் ஆடல்பாடல்களில் மயங்கியிருந்தான். தனக்கு இருந்த பசி மயக்கத்தில் தெய்வயானைக்கு உணவு அளிக்கக மறந்து தான் முதலில் உண்டுவிட்டான். அப்போது அந்த தெய்வயானை மறைந்துவிட்டது. தேடினான்.
# விக்கிரமன் (பெருங்கதை இலக்கியத்தில் அரசன்)

விக்கிரமன் என்னும் பெயர் கொண்ட அரசர்களில் இந்த **விக்கிரமன்** பெருங்கதை இலக்கியத்தில் வருகிறான்.  
சேடகன் என்னும் மன்னனுக்குப் பத்து ஆண்மக்கள். அவர்களில் இளையவன் இந்த விக்கிரமன். மகள் மிருகாபதி. எனவே மிருகாபதியின் அண்ணன். சேடகன் காட்டுக்குச் சென்று தவம் மேற்கொண்டபோது தலைநகர் வைசாலியில் இருந்துகொண்டு சேதி நாட்டை விக்கிரமன் ஆண்டுவந்தான். அரசியலில் சலிப்பு தோன்றவே தன் தந்ததையைப் போலவே தவம் மேற்கொள்ள விரும்பினான். விக்கிரமனுக்குக் குழந்தைப் பேறு இல்லை. எனவே தவம் செய்துகொண்டிருந்த தன் தந்தையிடம் சென்று தன் விருப்பத்தைத் தெரிவித்துக்கொண்டிருந்தான். அப்போது அங்கு வந்த உதயணனைக் கண்டு, தன் தங்கை மகன் எனத் தெரிந்துகொண்டு, அவனை அவனது தாயிடமும், வளர்த்த பிரமசுந்தர முனிவரிடமும் வேண்டிப் பெற்று, தன் நாட்டுக்கு அழைத்துவந்து அரசாட்சியை ஒப்படைத்துவிட்டுத் தந்தையிடம் சென்று அவரைப் போலவே தானும் தவம் மேற்கொண்டான்.
# விஜயாலய சோழீஸ்வரம்

**விசயாலய சோழீசுவரம்** என்பது தமிழ்நாட்டின், புதுக்கோட்டை மாவட்டம், நார்த்தாமலை கிராமத்திலிருந்து சுமார் 1 கி.மீ. தொலைவில் மலைமீது அமைந்துள்ள ஒரு சிவன் கோயில் ஆகும்.
# விஜயாலய சோழீஸ்வரம்

## பெயர்க்காரணம்

இக்கோயில் பல்லவர் மற்றும் சோழர் கலைப்பாணியினைக் கொண்டதாகக் கூறப்படுகிறது. கோயிலின் வெளிப்புறச் சுவரில் உள்ள கல்வெட்டின்மூலமாக இது இருக்கு வேளிர் வழிவந்த பூதி விக்ரம கேசரி வேளிர் என்பவரால் விஜயாலய சோழன் காலத்தில் கட்டப்பட்டதாகவும், பின்னர் இயற்கை காரணத்தால் சித்தலம் அடைந்ததால் , மல்லன் விடுமன் என்பவர் இதனை பின்வரும் காலத்தில் புதுப்பித்தார் என்றும் கூறப்படுகிறது. விஜயாலயன் காலதில் இக்கோயில் கட்டப்பட்டதால் விஜயாலய சோழீஸ்வரம் என்று வழங்கப்பட்டு வந்திருக்கலாம் என்று கருதப்படுகிறது.
# ஆடைகலன் வடிவமைப்பாளர்

**ஆடைகலன் வடிவமைப்பாளர்** (*costume designer*) எனப்படுபவர் திரைப்படம் அல்லது நாடகம் ஒன்றுக்காக உடைகளையும் பிற அணிகலன்களையும் வடிவமைப்பவராவார். இவரது செயற்பாட்டால் கதைமாந்தர்களின் பண்பு வெளிப்படுத்தப்படுவதுடன் காட்சிகளும் சரியான இழையமைப்பு, வண்ணக்கலவை போன்றவற்றால் சமனப்படுத்தப்படும். ஆடைகலன் வடிவமைப்பாளர் இயக்குநர், காட்சி அமைப்பு, ஒளியமைப்பு, ஒலியமைப்பு போன்ற மற்ற வடிவாக்க கலைஞர்களுடன் ஒருங்கிணைந்து செயல்படுகிறார். மேலும் சிகை அலங்காரம், செயற்கை சிகை வடிவமைப்பாளர், ஒப்பனையாளர்களுடன் ஒருங்கிணைந்து பணி புரிகிறார்.  
வடிவமைப்பாளர்கள் பொதுவாக கதைமாந்தர்களின் ஆளுமையை செழுமைப்படுத்துமளவில் சிந்திக்கின்றனர். சமூகத்தில் அவர்களது நிலை, வாழும் காலம் போன்றவற்றை அவர்களது ஆடைகள் மற்றும் பிற அணிகலன்கள் மூலமாக வெளிக் கொணருகின்றனர். நடிகரின் உடலையும் இயக்குனரின் பார்வைக்கேற்ப மாற்றுகின்றனர். நடிக்கும்போது இந்த உடைகள் சேதமுறா வண்ணம் இவை வடிவமைக்கப்பட வேண்டும். மேலும் நீண்டநாள் தயாரிப்பில் இந்த உடைகள் துவைக்கக் கூடியனவாகவும் நைந்து போகாதும் இருக்க வேண்டும். ஆடைகலன் வடிவமைப்பாளர் சிறந்த புனைதிறனும் கலைத் திறனும் உடையவராக இருத்தல் வேண்டும்.
# எடித் எட்

**எடித் எஃட்** ( *Edith Head*, அக்டோபர் 28, 1897 – அக்டோபர் 24, 1981)எட்டு ஆசுகர்கள் பெற்ற அமெரிக்க ஆடை வடிவமைப்பாளராவார். இவரது ஆசுகர் சாதனையை இதுவரை வேறெந்த ஆடைகலன் வடிவமைப்பாளரும் எட்டவில்லை. ஆல்பிரடு இட்ச்காக்கின் திரைப்படங்களின் வெற்றிக்குப் பின்புலமாக இருந்த இவரே நடிகை ஆட்ரி எப்பர்னின் மங்காப் புகழுக்கும் காரணமாக அறியப்படுகிறார்.
# படிமம்:Edith Head.jpg

## சுருக்கம்

Title: Edith Head, costume designer in Los Angeles, Calif., 1976  
Published caption: MOVEMENT MONUMENT--Edith Head, Hollywood costume diva, at opening night of retrospective of her work from 1923 to present at Museum of Science and Industry.  
Publication: Los Angeles Times  
Publication date: February 24, 1976  
http://unitproj.library.ucla.edu/dlib/lat/display.cfm?ms=uclalat_1429_b759_282560&searchType=subject&subjectID=213862
# கவிஞன் உள்ளம் (நூல்)

**கவிஞன் உள்ளம்** என்பது துறையூர் சமீன்தார் உயர்நிலைப்பள்ளியில் தலைமை ஆசிரியராக இருந்த ந. சுப்புரெட்டியார் எழுதிய ஒரு கட்டுரைத் தொகுப்பு நூல். இதன் முதற் பதிப்பு 1949 ஆம் ஆண்டில் வெளிவந்தது. 2008-09 காலப் பகுதியில் நாட்டுடைமை ஆக்கப்பட்ட இவ்வாசிரியரின் நூல்களுள் இதுவும் ஒன்று. தமிழ் இலக்கியப் பாடல்களில் வரும் நிகழ்ச்சிகளைச் சிறிய கட்டுரைகளால் இந்நூல் விளக்குகிறது. இவ்வாறான 25 கட்டுரைகள் இந்நூலில் அடங்கி உள்ளன. பொதுவாக இலக்கியத்திலும், சிறப்பாகச் சங்க இலக்கியத்திலும் விருப்பத்தை ஊட்டி, அவ்விலக்கியங்களை மக்கள் படிக்கச் செய்வதே இந்நூல் ஆசிரியரின் நோக்கம். இந்நூல் எளிய நடையில் அமைந்துள்ளது.
# கவிஞன் உள்ளம் (நூல்)

## உள்ளடக்கம்

சங்கப் புலவர்கள் முதல், பாரதிதாசன் வரை எழுதிய பாடல்கள் இந்த நூலில் உள்ள கட்டுரைகளுக்குக் கருப்பொருளாக அமைந்துள்ளன.
இந்நூலில் அடங்கியுள்ள கட்டுரைகளையும், அவற்றில் எடுத்தாண்டுள்ள தமிழ் இலக்கியப் பாடல்கள், அவை இடம்பெற்ற நூல்கள் என்பவை பற்றிய தகவல்களையும் கீழேயுள்ள அட்டவணையில் காணலாம்.
| 1. | என்ன ஆச்சரியம்? | 01 | நற்றிணை - " பிரசங் கலந்த வெண்சுவைத் " <sub>(110)</sub> |
| --- | --- | --- | --- |
| 2. | பழங்கயிறு | 06 | நற்றிணை - " புறந்தாழ் பிருண்ட கூந்தற் " <sub>(284)</sub> |
| 3. | சிறைப்பட்ட உள்ளம் | 11 | நற்றிணை - " கழைபா டிரங்கப் பல்லியம் " <sub>(95)</sub> |
| 4. | ஊர் அடங்கிற்று! | 16 | அகநானூறு - " கொடுந்திமிற் பரதவர் " <sub>(76)</sub> |
| 5. | பெரிய ஆர்ப்பாட்டம் | 24 | அகநானூறு - " பகுவாய் வரா அல் " <sub>(36--மதுரை நக்கீரர்)</sub> |
| 6. | கல்யாணம் செய்துகொள் | 30 | அகநானூறு - " யாயே, கண்ணினும் " <sub>(12--கபிலர்)</sub> |
| 7. | நயமான பேச்சு | 38 | அகநானூறு - " கோழ்இலை வாழைக் கோண்மிகு " <sub>(2--கபிலர்)</sub> |
| 8. | சரியான சூடு | 44 | புறநானூறு - " இரவலர் புரவலை நீயும் அல்லை " <sub>(162)</sub> |
| 9. | கண்ணில் ஊமன் | 48 | புறநானூறு - " மாரி இரவில் மரங்கவிழ் பொழுதின் " <sub>(239--பெருஞ்சித்திரனார்)</sub> |
| 10. | கள்வன் மகன் | 52 | குறிஞ்சிக்கலி - " சுடர்தொடீஇ கேளாய், தெருவில்நா " <sub>(15)</sub> |
| 11. | கண்ணீர்க்கடல் | 60 | நெய்தற்கலி - "தாழ்பு, துறந்து தொடி நெகிழ்த்தான் " <sub>(28)</sub> |
| 12. | குறிப்பு மொழி | 64 | நெய்தற்கலி - " ஒண்சுடர் கல்சேர உலகுஊருந் தகையது " <sub>(4)</sub> |
| 13. | அறிவு வேட்கை | 72 | திருக்குறள் - " அறிதோ றறியாமை கண்டற்றால் காமம் " <sub>(1110)</sub> |
| 14. | மதிப்புரை | 78 | திருவள்ளுவமாலை - " தினையளவு போதாச் சிறுபுன்னீர் நீண்ட " <sub>(கபிலர்)</sub> |
| 15. | நிலையற்ற வாழ்க்கை | 83 | நாலடியார் - " வெறியயர் வெங்களத்து வேன்மகன் பாணி " <sub>(16)</sub> |
| 16. | உழவு காளைகள் | 88 | சீவக சிந்தாமணி - " மாமனும் மருகனும் போல அன்பின " <sub>திருத்தக்க தேவர்</sub> |
| 17. | இயற்கை அரங்கு | 93 | கம்பராமாயணம் - " தண்டலை மயில்க ளாடத் தாமரை " <sub>(நாட்டுப் படலம்)</sub> |
| 18. | தேரையின் தாலாட்டு | 97 | கம்பராமாயணம் - " சேலுண்ட வொண்கணாரிற் றிரிகின்ற " <sub>(நாட்டுப் படலம்)</sub> |
| 19. | ஓட்டைச் செவியர் | 101 | கம்பராமாயணம் - " சொல் ஒக்குங் கடிய வேகச் " <sub>(தாடகைவதைப் படலம், 71)</sub> |
| 20. | களை பறிக்கும் காட்சி | 110 | 1. " கண்ணெனக் குவளையும் கட்டல் " <sub>(சீவக சிந்தாமணி-51)</sub></br> 2. " பண்கள்வாய் மிழற்றும் இன்சொற் " <sub>(கம்பராமாயணம்)</sub></br> 3. " கடைசியர் முகமும் " <sub>(திருவிளையாடல் - திருநாட்டுச் சிறப்பு 23)</sub></br> 4. " சைவலங் களைகுவான் " <sub>(காஞ்சிப் புராணம்-திருநாட்டுப்படலம் 84)</sub> |
| 21. | ஆனந்த வெள்ளம் | 117 | திருக்கோவையார் - " ஆனந்த வெள்ளத்து அழுந்துமோர் " <sub>(307)</sub> |
| 22. | உயிர்ப் படகு | 122 | திருவாசகம் - " தனியனேன் பெரும்பிறவிப் பௌவத் " <sub>(திருச்சதகம் 27)</sub> |
| 23. | செவியுணவு | 127 | நளவெண்பா - " வண்ணக் குவளை மலர்வவ்வி வண்டெடுத்த " |
| 24. | சரியான தண்டனை! | 131 | காஞ்சிப் புராணம் - " காமனை முனிந்து நெடுஞ்சடை " <sub>(திருநகரப்படலம் 109)</sub> |
| 25. | செந்தமிழ்த்தீனி | 137 | குடும்பவிளக்கு - " கட்டுக்குள் அடங்கா தாடிக் " <sub>(பாரதிதாசன்)</sub> |
# கவிஞன் உள்ளம் (நூல்)

## உயவுத்துணை

- தமிழ்நாடு அரசின் தமிழ் வளர்ச்சித் துறை அறிவித்த, நாட்டுடைமை நூற்பட்டியலில் உள்ள சுப்புரெட்டியாரின் நூல்கள் - தமிழ் இணையக் கல்விக் கழக இணையதளப்பக்கம்
# கவிஞன் உள்ளம் (நூல்)

## இவற்றையும் காணவும்

- ந. சுப்புரெட்டியாரின் நூற்பட்டியல்
- தமிழ் நூல்களை நாட்டுடைமையாக்கல்
# கவிஞன் உள்ளம் (நூல்)

## இதர இணைய இணைப்புகள்

- நீலகிரி மாவட்ட நடுவ நூலகம் இணையமயமாக்கப் பட்ட புத்தக தேடல்(OPAC)
- தமிழ் இணையக் கல்விக்கழகத்தின் இலவசப் பதிவிறக்கத் தொடுப்பு - http://www.tamilvu.org/library/nationalized/pdf/20-subbureddiyar/430-KavinjarVullam.pdf
- பொதுஉரிமத்துடன், இலவசமாக இந்நூலினை பதிவிறக்கம் செய்யக்கூடிய பொதுவக இணையத்தள பக்கம்
# சேலம் கோட்டை மாரியம்மன் கோயில்

**கோட்டை மாரியம்மன் கோயில்** தமிழ் நாடு, சேலம் மாநகரின் நடுப் பகுதியில் அமைந்துள்ள, வரலாற்றுச் சிறப்பு மிகுந்த பழைமையான கோயில் ஆகும்.
# சேலம் கோட்டை மாரியம்மன் கோயில்

## பெரிய மாரியம்மன்

சேலம் மாவட்டத்தில் அமைந்துள்ள எட்டு மாரியம்மன் கோயில்களில் கோட்டை மாரியம்மன் கோயிலே முதன்மையானது. அதனால் இந்தக் கோயில் **கோட்டை பெரிய மாரியம்மன் கோயில்** என்று அழைக்கப்படுகின்றது. எட்டு மாரியம்மன்களுக்கும் தலைமையாக விளங்குவதால் “எட்டுப் பேட்டைகளைக் கட்டியாளும் அன்னை கோட்டை மாரி” என்னும் சிறப்புப் பெயர் இந்த மாரியம்மனுக்கு உண்டு.
# சேலம் கோட்டை மாரியம்மன் கோயில்

## கோவில் வரலாறு

சுமார் 500 ஆண்டுகளுக்கு முன்பு, சேர நாட்டைச் சேர்ந்த குறுநில மன்னர்கள் ஆட்சி நடத்திய **கோட்டை**
அமைந்திருந்த இடம் இது. கோட்டையை வடிவமைத்துக் கட்டும் பொழுது, இந்த மாரியம்மன் கோயிலையும், ஒரு பெருமாள் கோயிலையும் அமைத்தார்கள். கோட்டை வீரர்கள் எல்லாரும் இந்த மாரியம்மனைத் தமது காவல் தெய்வமாக வணங்கி வந்தனர். போர் புரியச் செல்லும் பொழுது மாரியம்மனை வணக்கி விட்டுச் செல்வர். அவர்களின் நம்பிக்கைக்கு ஏற்றவாறே, அக்காலத்தில் நடந்த போர்களில் வெற்றியும் பெற்றனர். ஒரு சமயம், ஓர் எதிரிப்படை வந்து கோட்டையை முற்றுகையிட்டது. எதிரிப்படையை விட எண்ணிக்கையில் குறைவாக இருந்த "கோட்டை வீரர்கள்" வழக்கம் போல் மாரியம்மனை வணங்கி விட்டுப் போர் புரிந்தனர். கோட்டை வீரர்களின் தாக்குதலைச் சமாளிக்க முடியாமல் எதிரிப்படை பின்வாங்கிச் சென்றது. அந்த வியத்தகு வெற்றி மாரியம்மன் அருளால் தான் கிடைத்தது என்று வீரர்கள் சொன்னார்கள். அரசரும் வீரர்களும் தமது உயிர்க்கும் உடைமைக்கும் நாட்டிற்கும் இந்த மாரியம்மனே காவல் என்று நம்பினர் என்று சொல்லப்படுகின்றது.  
கோட்டைக்குக் காவல் தெய்வமாக இந்தப் பெரிய மாரியம்மன் இருந்ததாகப் புலவர்களும் தமது பாடல்களில் பாடியுள்ளனர். அதற்குச் சான்றாக **கோட்டை பிறக்கையிலே கூடப்பிறந்த பெரிய மாரி, சேலம் பிறக்கையிலே சேர்ந்து பிறந்த பெரிய மாரி** என்னும் சின்னப்பக்கவுண்டரின் பாடல்வரிகள் இருக்கின்றன.  
அந்தக் காலத்தில், இந்தக் கோட்டைக்குள் அமைந்திருந்த புகழ் பெற்ற **கோட்டை பெரிய மாரியம்மன்** கோயிலை, சேலம் திருமணிமுத்தாற்றின் அருகில் கணக்கர் தெருவில் வாழ்ந்த, தி. கனகசபை முதலியார், சிவசங்கர முதலியார் ஆகியோர் இப்பொழுதிருக்கும் இடத்திற்கு இடம் மாற்றம் செய்து, புதிய கோயில் அமைத்துக் கும்பாபிசேகம் செய்தனர். நாள்தோறும் திருமணிமுத்தாற்றின் நீரை எடுத்து அம்மனுக்கு அபிசேகம் செய்வது நடைமுறையாக இருந்தது.  
கோட்டை மாரியம்மனை வணங்குவதற்காக, வெளியூர்களிலிருந்து வருகின்ற மக்கள் தங்குவதற்கு வசதியாக 1876 தாது வருடம் சித்திரை மாதம் தர்ம சத்திரம் ஒன்று கட்டப்பட்டது. அந்தச் தர்ம சத்திரமே கோயிலின் அலுவலகமாகவும் செயல்பட்டு வந்தது. நாளடைவில் அந்தக்கட்டடம் பழுதடைந்ததால் அறநிலையத்துறை ஆணையரின் ஒப்புதல் பெற்று அதை இடித்துவிட்டு, பிற்காலத்தில் புதிய அலுவலகக் கட்டடம் கட்டி முடிக்கப்பட்டது.  
1982 மற்றும் 1989 ஆம் ஆண்டுகளிலும் திருப்பணிக்குழு அமைக்கப்பட்டு, 81 அடி உயர இராசகோபுரம் கட்டி முடிக்கப்பட்டு, 1993 சூலை 1 அன்று திருக்குட நன்னீராட்டுப் பெருவிழா நடைபெற்றது.
# சேலம் கோட்டை மாரியம்மன் கோயில்

## மாரியம்மனின் திருக்கோலம்

கோட்டை பெரிய மாரியம்மனின் தலையில் இருக்கின்ற மகுடம், அக்கினி சுவாலையுடன் ஒளி வீசிக்கொண்டு இருக்கின்றது. படமெடுத்து ஆடுவது போன்ற நாகத்தின் உருவம் அம்மனின் மகுடத்தில் அமைந்துள்ளது. நான்கு கரங்கள் கொண்டவரான அன்னை, வலது மேற்கரத்தில் நாக உடுக்கையும், வலது கீழ்க்கரத்தில் திரிசூலமும், இடது மேற்கரத்தில் பாசமும், இடது கீழ்க்கரத்தில் கபாலமும் ஏந்தி வீற்றிருக்கிறார். வலது காலைத் தொங்கவிட்டுக் கொண்டு, இடது காலை மேல் யோகாசனமாக மடித்து வைத்துக்கொண்டு, சிவசக்தியாக ஈசான திசை நோக்கி, அன்பும் கருணையும் ததும்பும் வடிவமாய், ஆனந்தம் பொங்கும் புன்முறுவல் முகத்தினை உடையவராகக் காட்சி தந்து, பக்தர்களுக்கு அருளாசி செய்து வருகின்றார்.
# சேலம் கோட்டை மாரியம்மன் கோயில்

## ஆடித்திருவிழா

ஆடிப்பெருந்திருவிழா ஆண்டுதோறும் ஆடி மாதத்தில் சேலம் மாநகரத்தில் நடைபெறும் மிகப்பெரிய திருவிழாவாகும். ஆடி மாதத்தில் அம்மனுக்குப் பூச்சாற்றும் நிகழ்வுடன் விழா தொடங்கி, தொடர்ந்து 22 நாட்கள் நடைபெறும். கோட்டை பெரிய மாரியம்மனுக்குப் பூச்சாற்றிய பின், பெரிய மாரியம்மனுக்குச் சாற்றிய அந்தப் பூக்களை எடுத்துச் சென்று, சேலத்தின் மற்ற ஏழு மாரியம்மன்களுக்கும் பூச்சாற்றுவது நடைமுறையாக இருந்து வருகின்றது.  
திருவிழாவின் பொழுது "கோட்டை பெருமாள்" என்று அழைக்கப்படும் **அழகிரிநாதசுவாமி** திருக்கோயிலில் இருந்து தமது தங்கையான கோட்டை மாரியம்மனுக்குச் சீர்வரிசைகள் கொண்டு வந்து சிறப்பிக்கும் நிகழ்வு என்பது, தொன்றுதொட்டு நடந்து வருகின்ற மிக அருமையான நெகிழ்வான நிகழ்வு ஆகும்.  
ஓர் அன்னையாக அனைவருக்கும் அருளை அள்ளி ஊட்டிவிடும் கோட்டை பெரிய மாரியம்மனுக்கு, நைவேத்தியம் படைக்கப்படுவதற்கு மாறாக ஊட்டிவிடப்படுகிறது என்பது இன்னொரு சிறப்பம்சமாக உள்ளது.  
ஆடிப் பெருந்திருவிழாவாக ஆண்டுதோறும் நடைபெறுகின்ற, கோட்டை பெரிய மாரியம்மன் திருவிழாவின் "மாரியம்மன் பொங்கல்" நாளில் சேலம் மாவட்டத்திற்கு 'உள்ளூர் விடுமுறை' விடப்படுகின்றது.
# ஐந்தாம் மகிந்தன்

**ஐந்தாம் மகிந்தன்** என்பவன், கி.பி. 1187 இல் இலங்கையின் அனுராதபுரத்தை ஆண்ட இறுதி அரசனாவான். இவன் இரண்டாம் விஜயபாகு அரசனைக் கொன்றே அரசனானான். இவன் 5 நாட்கள் மட்டுமே அனுராதபுரத்தை ஆட்சி புரிந்தான். இவனைக் கொன்று இரண்டாம் விஜயபாகுவின் மகனான நிசங்க மல்லன் அரசைக் கைப்பற்றிக்கொண்டான்.
# வசபன்

**வசபன்** என்பவன் இலங்கையின் அனுராதபுரத்தை ஆண்ட மன்னனாவான். இவன் இலங்கையில் பெரிய அளவில் நீர்ப்பாசனத்திற்காக குளங்களை ஏற்படுத்திய அரசர்களின் முன்னோடியாகக் கருதப்படுகிறான்.
நீர்ப்பாசன வளர்ச்சிக்கு மட்டுமன்றி பௌத்த சமயத்தின் வளர்ச்சிக்கும் பங்காற்றியுள்ளான். சுபகராஜனைக் கொன்றதன் பின்னர் ஆட்சியேறிய இவன் இலங்கை வராலாற்றிலேயே ஒரு திருப்புமுனையை ஏற்படுத்தினான். அதாவது ஒரு புதிய வம்சம் ஆட்சிக்கு வந்தது.
# வசபன்

## சிறு பராயம்

இலம்பகர்ண வம்சத்தைக் சேர்ந்தவன். இலங்கையில் வட பகுதியில் இராணுவத் தளபதியாக இருந்த தனது மாமனாரின் கீழ் வசபன் வேலை செய்து வந்தான். இக்காலத்தின் சுபகராஜ மன்னனே நாட்டை ஆண்டு வந்தான். சுபகராஜனை "வசபன்" எனும் பெயர் கொண்டவன் தோற்கடித்து ஆட்சியைக் கைப்பற்றுவான் என சோதிடம் பார்பவர்கள் கூறினர். இதன் பொருட்டு "வசபன்" எனும் பெயர் கொண்ட அனைவரையும் கொன்றுவிடுமாறு மன்னன் உத்தரவிட்டான். எனினும் வசபனின் மாமனார் அவனை இரகசியமாக தனது இராணுவப்படையில் சேர்த்துக்கொண்டான். மாமனாரது மனைவியான பொத்த, சுபகராஜனின் கட்டளை பற்றி எடுத்துக்கூறி கவனமாக மறைந்துவாழுமாறு அறிவுரையும் கூறினாள்.  
இராணுவத்தில் சேர்ந்துகொண்ட வசபன் வளர்ச்சிகண்டு மன்னன் மீது படையெடுப்பு மேற்கொண்டான். இப்படையெடுப்பினால் தனது மாமனையும் சுபகராஜனையும் கொன்று கி.பி. 67 ஆம் ஆண்டில் ஆட்சியைக் கைப்பற்றிக்கொண்டான். தான் இறக்கும் வரையிலும் (கி.பி. 111) 44 ஆண்டுகளாக வசபன் ஆட்சியில் இருந்தான்.
# வசபன்

## சேவைகள்

இவர் மகாவிலச்சிய, ஏரு, மாகம் வாவி, நோச்சிபொத்தன, கிரிவட்டுன போன்ற 11 குளங்களையும் எலகரக்கால்வாய் உட்பட 12 கால்வாய்களையும் அமைத்ததாக மகாவம்சம் கூறுகிறது. இவற்றில் முக்கியமானது எலகரக் கால்வாய் ஆகும், ஏனினில் இதன் நீளம் 30 மைல்கள் (48 கி.மீ) ஆகும். அம்பன் எனும் ஆற்றில் அணை ஒன்றைக் கட்டியதன் மூலம் இக்கால்வாய் உருவாக்கப்பட்டது. இக்கால்வாய் வேளாண்மை செய்வதற்கான நீரைப்கஞணணபெற்றுக்கொள்ள பயன்படுத்தப்பட்டது. இப்படியான பல குளங்களையும் கால்வாய்களையும் வசபன் கட்டியமையால் இவன் பாரிய நீர்வடிகால் தொகுதி ஒன்றை நாட்டினில் அமைத்ததாகக் கூறப்படுகின்றது.  
பௌத்த மதத்திற்காகவும் வசபன் சேவையாற்றியுள்ளான். வட்டதாகே, தூபாராமய போன்றவற்றை புனர் நிர்மாணம் செய்துள்ளான்.
# அகமம்னான்

**அகமெம்னான்** (*Agamemnon*), கிரேக்க பழங்காவியமான இலியட்டில் மைசீனிய நாட்டின் அரசன். அரசர் *அட்ரியசி*ன் (Atreus) புதல்வனும் *மெனிலாசின்* (Menelaus) மூத்த சகோதரனும் ஆவார். கிரேக்கப் படையிள் முதன்மைத் தளபதியும் இவரே.  
இட்ராயின் இளவரசன் *பாரிசு* (Paris) மெனிலாசின் பேரழகியான *எலனை* (Helen) கவர்ந்து சென்றதால், அகமெம்னானின் தலைமையின் கீழ, இட்ராய் தாக்கப்பட்டது. தேவதை *ஆர்டிமிசு* (Artemis) பாதகமான நிலையினை ஏவிவிட, அகமெம்னான் தனது மகள் *இபிஜீனையா*வை (Iphigeneia) தேவதையை அமைதிப்படுத்த பலிகொடுத்தார். பத்து ஆண்டுகள் நீடித்த போர் கிரேக்கர்களுக்கு வெற்றியினைத் தந்தது. வெற்றியுடன் நாடு திரும்பிய அகமெம்னான் அவனது மனைவி *கிளைடெம்நெஸ்ட்ராவாலும்* (Clytemnestra) அவளது காதலன் *ஏஜீஸ்திசாலும்* (Aegisthus) கொல்லப்பட்டார். அவரது மகன் *ஓரஸ்டஸ்* (Orestes) தனது தாயின் கொடிய செயலுக்காக பழிக்குப்பழியாக தாயையும் அவளது காதலனையும் கொன்றான்
# அகமம்னான்

## ஆதாரம்

- Britannica Ready Reference Encyclopedia.
# 6174 (புதினம்)

**6174** என்கிற இப்புதினம் க. சுதாகரால் எழுதப்பட்ட ஒரு அறிவியல் புனைகதையாகும், இது இந்நூலாசிரியரின் முதல் படைப்பு ஆகும். இந்தியக் கணிதவியலாளர் டி. ஆர். கப்ரேக்கரால் விவரிக்கப்பட்ட **6174** என்ற கப்ரேக்கர் மாறிலி அடிப்படையாகக் கொண்டு இப்புதினம் எழுதப்பட்டுள்ளது.
# பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013

இந்தியாவில் பணியிடத்தில் பாலியல் வன்முறையிலிருந்து பெண்களுக்கு பாதுகாப்பு அளிப்பதற்காக **பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013** நிறைவேற்றப்பட்டது. இது தொடர்பாக தாக்கல் செய்யப்பட்ட மசோதா, மக்களவையில் 2012-ம் ஆண்டு செப்டம்பர் மாதம் 3-ம் தேதியும், மாநிலங்களவையில் 2013ம் ஆண்டு பிப்ரவரி 26ம் தேதியும் நிறைவேற்றப்பட்டது. 2013ஆம் ஆண்டு ஏப்ரல் 22ம் தேதியில் குடியரசுத் தலைவர் இச்சட்டத்திற்கு தனது ஒப்புதலை அளித்தார்.
# பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013

## பின்னணி

1997-ம் ஆண்டில் விசாகா வழக்கு விசாரணையின்போது உச்சநீதிமன்றமானது பணியிடத்தில் பாலியல் வன்முறை என்பது மனித உரிமைமீறல் நடவடிக்கையாகும் என்பதனை முதல் முறையாக ஏற்றுக் கொண்டது. இவ்வழக்கில் தனது தீர்ப்பினை அளிக்கும்போது பணியிடத்தில் பெண்கள் மீதான பாலியல் வன்முறையை தடுத்திட மேற்கொள்ளப்பட வேண்டிய நடவடிக்கைகள் குறித்த வழிகாட்டுதல்களையும் அளித்தது. இதுதொடர்பான சட்டம் இயற்றப்படும் வரை இந்தியாவில் உள்ள அனைத்து அரசு மற்றும் தனியார் துறை அலுவலகங்களில் இந்தவழிகாட்டுதல்கள் நடைமுறைப்படுத்தப் படுவதனைக் கட்டாயம் ஆக்கியது. இதனடிப்படையில்தான் பணியிடத்தில் பாலியல் வன்முறையிலிருந்து பெண்களுக்கு பாதுகாப்பு அளிப்பதற்கான சட்டம் நிறைவேற்றப்படுவதற்கான சூழல் எழுந்தது.
# பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013

## சட்டத்தின் அம்சங்கள்

விசாகா வழக்கில் நீதிமன்றம் அளித்த வழிகாட்டுதலானது, நிறுவனம் மற்றும் அதில் பணியாற்றும் ஊழியர்களை மட்டுமே கட்டுப்படுத்துவதாக இருந்தது. ஆனால், பணியிடத்தில் பாலியல் வன்முறை (தடுப்பு, பாதுகாப்பு, குறைதீர்ப்பு) சட்டமானது , அலுவலகங்களில் பணிபுரியும் நிரந்தரத் தொழிலாளர்களுக்கு மட்டுமின்றி, கட்டிடத் தொழிலாளர்கள், வீட்டு வேலை செய்யும் பெண்கள் உள்ளிட்ட முறைசாராத் தொழிலாளர்கள், தற்காலிக அல்லது ஒப்பந்தத் தொழிலாளர்கள், தினக்கூலி அல்லது பயிற்சி அல்லது அப்ரெண்டிஸ் அடிப்படையில் வேலை செய்பவர்கள், ஊதியம் பெற்றோ அல்லது பெறாமலோ பணிபுரிபவர், தன்னார்வ அடிப்படையில் பணிபுரிபவர் என அனைத்து பெண் தொழிலாளர்களுக்கும் பணியிடத்தில் பாதுகாப்பு அளிப்பதாக உள்ளது. இச்சட்டத்தின்படி, 10 பேருக்கு மேல் பெண்களை பணியிலமர்த்தி உள்ள எந்தவொரு நிறுவனமும் அலுவலக அளவிலான புகார் குழு ஒன்றை அமைத்திட வேண்டும். இக்குழுவின் தலைவராக அந்நிறுவனத்தில் உயர்நிலை பொறுப்பில் பணிபுரியும் பெண் ஒருவர் இருக்க வேண்டும். பெண்களின் நலனில் அக்கறையோடு அல்லது சமூக செயல்பாட்டில் அக்கறையோடு அல்லது சட்ட அறிவு கொண்ட சக பெண் ஊழியர் இருவர் உறுப்பினராக இருப்பதுடன், பெண்களின் மேம்பாட்டில் ஈடுபடும் அல்லது பாலியல் துன்புறுத்தல் குறித்த வழக்குகளில் தலையீடு செய்யும் அனுபவம் கொண்ட தன்னார்வத் தொண்டு நிறுவனத்தை சேர்ந்த ஒருவரும் இக் குழுவில் உறுப்பினராக இருக்க வேண்டும். பணியிடத்தில் பெண்கள் தங்களுக்கு இழைக்கப்படும் பாலியல் வன்கொடுமைகள் குறித்த புகாரினை நிறுவன அளவிலான அல்லது இட அளவிலான புகார் குழுவிடம் அளித்திடலாம். பாலியல் துன்புறுத்தல் சம்பவம் நடந்து 3 மாதங்களில் எழுத்துப்பூர்வமான புகாரினை அளித்திட வேண்டும். உடல் அல்லது உளரீதியான பாதிப்பின் காரணமாக இறப்பு அல்லது வேறு ஏதேனும் காரணத்தினால் பாதிக்கப்பட்ட பெண்ணால் எழுத்துப்பூர்வமாக புகார் அளிக்க இயலவில்லை எனில் அவளது சட்டப்பூர்வமான வாக்ச்சுதாரரோ அல்லது வேறு எவரேனுமோ புகாரினை பதிவு செய்திடலாம். பாதிப்பிற்காளான பெண் விரும்பினால் புகார் குழுவானது விசாரணை மேற்கொள்வதற்கு முன்னதாக பேச்சுவார்த்தை மூலம் தீர்வு காண முயற்சியினை மேற்கொள்ளலாம். பேச்சுவார்த்தையில் எட்டப்பட்ட தீர்வு அமலாகாதபோது புகார் குழு தனது விசாரணையைத் துவக்கிடலாம். புகாரினை விசாரித்திடும் இக்குழுவானது, குற்றம் உண்மையெனில் ஊழியரின் தவறுக்கேற்ப எச்சரிப்பது அல்லது அலுவலகம் சார்ந்த நடவடிக்கை மேற்கொள்வது அல்லது காவல்துறையிடம் வழக்கை ஒப்படைப்பது என்ற நடவடிக்கையை மேற்கொள்ள முடியும். விசாரணை நடைபெறும் காலத்தில் பாதிக்கப்பட்ட பெண் எழுத்துமூலம் கோரினால் அப்பெண்ணையோ அல்லது குற்றம்சாட்டப்பட்டவரையோ இடமாற்றம் செய்திடலாம். ஏற்கனவே உள்ள விடுப்புடன் 3 மாத காலம் வரையிலான சிறப்பு விடுப்பு பாதிக்கப்பட்ட பெண்ணிற்கு அளித்திடலாம். பொதுவாக விசாரணை என்பது 90 நாட்களுக்குள் முடிக்கப்பட வேண்டும். விசாரணை நடத்தப்பட்டு முடிந்தவுடன் 10 நாட்களுக்குள் புகார் குழுவானது தனது அறிக்கையை அளித்திட வேண்டும். இந்த அறிக்கையின் அடிப்படையில் 60 நாட்களுக்குள் முதலாளி அல்லது நிறுவனர் அல்லது மாவட்ட அதிகாரி நடவடிக்கை மேற்கொள்ள வேண்டும். மேலும் மேற்கொள்ளப்பட்ட நடவடிக்கை குறித்து புகார் குழுவிற்கும் தெரிவிக்க வேண்டும்.
# பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013

## எவை பாலியல் வன்முறை

விசாகா வழக்கில் உச்சநீதிமன்றம் அளித்த வழிகாட்டுதலில் பாலியல் வன்முறை என்பது வரையறை செய்யப்பட்டிருந்தது. இதனை ஒட்டியே, இச் சட்டத்திலும் பாலியல் வன்முறை என்பது வரையறை செய்யப்பட்டுள்ளது. இச்சட்டத்தின்படி, பாலியல் துன்புறுத்தல் என்பதில் தொடுதல் அல்லது தொட முயற்சித்தல், பாலியல் ரீதியான விஷயங்களைக் கோருதல் அல்லது வலியுறுத்தல், பாலியல் தொனியில் பேசுதல், ஆபாச படங்களைக் காட்டுதல், இதர விரும்பத்தகாத பாலியல் தன்மையுடன் கூடிய உடல் ரீதியான அல்லது வார்த்தைகள், சைகைகள் கொண்ட நடத்தை போன்றவை அடங்கும்.
# பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013

## முதலாளி அல்லது நிர்வாகத்தின் கடமைகள்

பெண்கள் வேலை செய்யும் இடங்களில் அவர்களுக்கு பாதுகாப்பான பணியிடத்தை உறுதி செய்வதுடன் வேலையிடத்திற்கு வரும் நபர்களிடமிருந்தும் பாதுகாப்பளிப்பது முதலாளி அல்லது நிர்வாகத்தின் கடமையாகும். மேலும், அந்நிறுவனத்தில் அமைக்கப்பட்டுள்ள புகார் குழு மற்றும் தண்டனை குறித்த விவரங்களை அனைவரின் பார்வைக்கும் உரிய இடத்தில் காட்சிப் படுத்திட வேண்டும். இது மட்டுமின்றி, இச்சட்டம் குறித்த விழிப்புணர்வை ஏற்படுத்துவதற்கான கூட்டங்களை நடத்திட வேண்டும். புகார்க் குழுவின் செயல்பாட்டிற்கு உகந்த சூழலை உருவாக்கிட வேண்டும்.
# பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013

## முதலாளி அல்லது நிர்வாகத்தின் கடமைகள்

### அபராதம்

இச்சட்டம் கறாராக அமலாக்கப்படுவது உறுதி செய்யப்பட வேண்டும் என்பதால்தான் புகார் குழு அமைக்கப்படாமல் இருந்தாலோ அல்லது அறிக்கையின் அடிப்படையில் நடவடிக்கை எடுக்காமல் இருந்தாலோ அல்லது சட்டத்தின் விதிமுறைகளை மீறினாலோ ரூ.50000 வரை அபராதம் விதிக்கவும் இச்சட்டம் வழி வகை செய்துள்ளது.
# பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013

## இதனையும் காண்க

- விசாகா வழிகாட்டுதல்கள்
# இப்ராஹிம் சுலைமான் சேட்

**இப்ராஹிம் சுலைமான் சேட்** ,ஓர் இந்திய அரசியல்வாதி ஆவார். இவர் 1922-ஆம் ஆண்டு பெங்களூருவில் பிறந்தார். இந்திய யூனியன் முஸ்லிம் லீக்கில் இணைந்து, கேரள மாநிலத்தில் இருந்து நாடாளுமன்ற மாநிலங்களவை உறுப்பினராகவும், 7 முறை மக்களவை உறுப்பினராகவும் தேர்ந்தெடுக்கப்பட்டார். இவர் பெங்களூரில் 2005ஆம் ஆண்டுஏப்ரல் 4 அன்று காலமானார்.
# லஞ்ச திச்சன்

**லஞ்ச திச்சன்** என்பவன் கி.மு. 119 தொடக்கம் கி.மு. 109 வரை இலங்கையின் அனுராதபுர இராச்சியத்தை ஆண்ட அரசனாவான். இவனின் மறுபெயர் *லமினி திச்சன்* ஆகும். இவன் பத்து ஆண்டுகள் அனுராதபுர இராச்சியத்தை ஆண்டான்.
# லஞ்ச திச்சன்

## ஆட்சி

அனுராதபுர மன்னர்களுள் ஒருவனான சத்தா திச்சனது மூத்த மகனே லஞ்ச திச்சன். சிங்கள மக்களின் கலாச்சாரப்படி சத்தா திச்சன் அனுராதபுரத்தை ஆட்சிசெய்த போது லஞ்ச திச்சன் உருகுணையின் மன்னனாகத் திகழ்ந்தான்.  
சத்தா திச்சன் இறந்த பின்பு மகா விகாரையின், பிக்குகளின் அறிவுறுத்தலின் படி அரசனின் இளைய மகனான துலத்தனை ஆட்சிபீடம் ஏற்றினர். இச்செய்தி கேட்ட லஞ்ச திச்சன், உருகுணையிலிருந்து அணிவகுத்துச் சென்று துலத்தனை ஆட்சியிலிருந்து விலக்கி, சிம்மாசனத்தை தான் கைப்பற்றிக் கொண்டான்.  
ஆரம்பத்தில் லஞ்ச திச்சனுக்கும் பிக்குகளுக்கும் இடையே முறுகல் நிலையே காணப்பட்டது. எனினும் பின்பு லஞ்ச திச்சன் பௌத்த மதத்தை வளர்ப்பதில் பெரும் பங்கு வகித்தான் என்பது குறிப்பிடத்தக்கது.
# கல்லாட நாகன்

**கல்லாட நாகன்** என்பவன் கி.மு. 109 தொடக்கம் கி.மு. 103 வரை இலங்கையின் அனுராதபுர இராச்சியத்தை ஆண்ட அரசனாவான். இவன் சத்தா திச்சனின் இளைய மகனாவான். துலத்தன் மற்றும் லஞ்ச திச்சன் ஆகியோரின் தம்பியும் ஆவான். இவனின் பின் வலகம்பாகு ஆட்சிபீடம் ஏறினான். இவனுக்கு எதிராக இவனின் ஆட்சிக்காலத்தில் இரண்டு சதிகள் நடைபெற்றன; அதில் ஒன்று திச்ச, அப, உத்தர எனும் இளவரசிகள் கலகங்களை உண்டாக்கி இவனது ஆட்சியை கவிழ்க்க முயற்சித்தனர். மற்றையது அரசனின் படைத்தலைவன் மஹாரத்தக என்பவனால் ஏற்பட்டது. இச்சதிகாரணமாக மன்னன் உயிரிழந்தான். அவன் உயிரிழந்ததுடன் படைத்தலைவன் அரசானானான். எனினும் இவனது ஆட்சி சில நாட்களே நீடித்தது.
# பசும்பொன்

**பசும்பொன்** (ஆங்கிலம்:PASUMPON) இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கமுதி வட்டம், கமுதி ஊராட்சி ஒன்றியத்தில் இருக்கும் தவசிக்குறிச்சி வருவாய்க் கிராமத்தின் கமுதி வருவாய் வட்டத்தின் 16-ஆவது எண் கொண்ட வருவாய் கிராமம் (கிராம எண்:16) ஆகும். இந்தக் கிராமத்தின் உட்கிடையான ஒரு சின்னக் கிராமம் (சிற்றூர்).  
பசும்பொன் முத்துராமலிங்கத் தேவர் (அக்டோபர் 30, 1908 – அக்டோபர் 30, 1963) இந்த சிற்றூரில் பிறந்தவர். சுதந்திரப் போராட்டத் தியாகியாக விளங்கியவர். நேதாஜி சுபாஷ் சந்திர போசின் தலைமையில் பரங்கியரை எதிர்த்த இந்திய தேசிய இராணுவத்திற்கு தமிழகத்திலிருந்து பெரும் படையை திரட்டி அனுப்பிய பெருமை இவரைச் சாரும். தலைசிறந்த பேச்சாளராகவும் ஆன்மீகவாதியாகவும் திகழ்ந்த இவரது பிறந்த நாள் தமிழக அரசு விழாவாக பசும்பொன்னில் வருடந்தோறும் கொண்டாடப்பட்டு வருகின்றது.
# பசும்பொன்

## அமைவிடம்

கமுதியிலிருந்து **அபிராமம்** செல்லும் வழியில் கமுதியிலிருந்து சுமார் 3 கி.மீ. தூரத்திலும், அபிராமத்திலிருந்து இருந்து 7 கி.மீ. தூரத்திலும் அமைந்துள்ளது. கடல் மட்டத்திலிருந்து 327 மீட்டர் உயரத்தில் உள்ளது. இந்த கிராமத்திலிருந்து கிழக்கே சுமார் 6 கி.மீ. தூரத்தில் பறவைகளின் சரணாலயம் **காஞ்சிரங்குளம் கண்மாய்** அமைந்துள்ளது.
# பசும்பொன்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, தவசிக்குறிச்சி கிராமத்தில் மொத்த வீடுகள்-454 இதில் 2191 பேர் வசிக்கின்றார்கள்.இதில் ஆண்கள் 970,பெண்கள்794 பாலின விகிதம் 794. எழுத்தறிவு பெற்றவர்கள் 1300 பேர். இதில்882 பேர் ஆண்கள்; 418 பேர் பெண்கள். எழுத்தறிவு பெற்றுள்ளோர் சதவீதம் 68.71% ஆறு வயதுக்குட்பட்டோர் மொத்தம் 299 ஆண் குழந்தைகள் 148,பெண் குழந்தைகள் 151ஆவர்.
# பசும்பொன்

## முக்கிய பயிர்

இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. இது வறட்சி மாவட்டம் என்பதால் இங்கு சீமைக் கருவேல மரம் (விறகுகளால் தயாரிக்கப்படும் அடுப்புக்கரி தயாரிக்கும் பொருட்டு) முகனையாக வளர்க்கப்படுகிறது.
# கலிபோர்னியா குடியரசு

** கலிபோர்னியா குடியரசு** ( *California Republic*, எசுப்பானியத்தில் *"República de California"*), அல்லது **கரடிக் கொடி குடியரசு ** (*Bear Flag Republic*) சுருங்க ** கரடிக் குடியரசு** (*Bear Republic*) என மெக்சிக்கோவின் ஆளுகைக்குட்பட்ட ஆல்ட்டா கலிபோர்னியா பகுதியில் குடியேறியிருந்த அமெரிக்கர்கள் மெக்சிக்கோவிற்கு எதிராக கிளர்ந்தெழுந்த கால கலிபோர்னியா குறிப்பிடப்படுகிறது. மெக்சிக்கோ-அமெரிக்கப் போர் துவங்கிய செய்தி எட்டும் முன்னரே சூன் 14, 1846இல் சோனோமாவில் புரட்சி அறிவிக்கப்பட்டது. மெக்சிக்கோவிலிருந்து விடுதலை பெற்றதாக புரட்சியாளர்கள் அறிவித்தபோதும் செயல்படக்கூடிய மாற்று அரசு எதுவும் உருவாகவில்லை. எனவே "குடியரசு" எவ்வித அதிகாரத்தையும் செயற்படுத்தவில்லை; எந்த நாட்டாலும் ஏற்கப்படவில்லை. பெரும்பாலான ஆல்ட்டா கலிபோர்னியப் பகுதிகள் இந்தப் புரட்சி பற்றி அறிந்திருக்கவில்லை. இந்தப் புரட்சி 26 நாட்களே நீடித்தது. அதன் பின்னர் அமெரிக்கப் படைகள் இப்பகுதியை ஆக்கிரமித்தன.ஐக்கிய அமெரிக்கா இப்பகுதியை உரிமை கொண்டாடுவதை அறிந்த புரட்சியாளர்கள் தங்கள் குடியரசை கலைத்து அமெரிக்க அரசுக்கு உறுதுணையாக செயல்பட்டனர்.  
இந்தக் குடியரசுக் காலத்தில் உருவாக்கப்பட்ட " கரடிக் கொடி", பின்னாளில் கலிபோர்னியா மாநிலத்தின் கொடியில் ஒருங்கிணைக்கப்பட்டது.
# பெருநாழி

**பெருநாழி** (ஆங்கிலம்:Perunazhi) இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கமுதி வட்டம், கமுதி ஊராட்சி ஒன்றியத்தில் இருக்கும் ஒரு கிராமம். பரமக்குடி வருவாய் வட்டத்தின் 42 ஆவது எண்கொண்ட வருவாய் கிராமம் (கிராம எண்:42) ஆகும்.
# பெருநாழி

## பெயர்காரணம்

அல்லது நாழி]]
தமிழர்கள் நெல், தானியங்களை அளவீடு செய்வதற்காக உழக்கு படி, நாழி (படங்கள்), மரக்கால், என அளவைக் கருவிகளைப் பயன்படுத்தினார்கள். இந்தப்பகுதியில் பயன்பாட்டிலிருந்த படி, நாழி பெரியதாக இருந்தமையால் இவ்வூருக்கு **பெருநாழி** என குறிக்கப்பட்டுள்ளது.
# பெருநாழி

## முக்கிய பயிர்

இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. இது வறட்சி மாவட்டம் என்பதால் இங்கு சீமைக் கருவேல மரம் (விறகுகளால் தயாரிக்கப்படும் அடுப்புக்கரி தயாரிக்கும் பொருட்டு) முகனையாக வளர்க்கப்படுகிறது.
# பெருநாழி

## அமைவிடம்

அருப்புக்கோட்டையலிருந்து சாயல்குடி செல்லும் வழியில் சுமார் 39 கி.மீ தூரத்திலும், கமுதியிலிருந்து சுமார் 29 கி.மீ.தூரத்திலும், சாயல்குடியில் இருந்து 17 கி.மீ.தூரத்திலும் அமைந்து உள்ளது. கடல் மட்டத்திலிருந்து 305 மீட்டர் உயரத்தில் உள்ளது.
# பெருநாழி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, பெருநாழி கிராமத்தில் 3294 பேர் வசிக்கின்றார்கள்.இதில் ஆண்கள் 1665,பெண்கள்1629 பாலின விகிதம் 978. எழுத்தறிவு பெற்றவர்கள் 2468 பேர். இதில் 1376 பேர் ஆண்கள்;1092 பேர் பெண்கள். எழுத்தறிவு பெற்றுள்ளோர் சதவீதம் 83.6% ஆறு வயதுக்குட்பட்டோர் மொத்தம் 342 ஆண் குழந்தைகள் 187,பெண் குழந்தைகள் 155 ஆவர்.
# பெருநாழி

## நிர்வாக அலகு

- மாவட்டம்: இராமநாதபுரம்
- வருவாய் கோட்டம்: பரமக்குடி
- வட்டம்: கமுதி
- வருவாய் கிராமம்: பெருநாழி
- ஊராட்சி ஒன்றியம்: கமுதி
- ஊராட்சி மன்றம்(பஞ்சாயத்து): பெருநாழி
# வயந்தகன்

**வயந்தகன்** என்பவன் பெருங்கதை இலக்கியத்தில் வரும் கதை மாந்தர்களில் ஒருவன். காப்பியத் தலைவன் உதயணன் கோசம்பி நகரில் இருந்துகொண்டு வத்தவ நாட்டையும், வைசாலியில் இருந்துகொண்டு சேதி நாட்டையும் ஓராட்சிக்கு உட்பட்ட நாடாக ஆண்டுவந்தான். பின்னர் தாய்மாமன் விக்கிரமன் தனக்கு அளித்த சேதி நாட்டு ஆட்சிப் பொறுப்பைத் தன் நண்பன் யூகியிடம் ஒப்படைத்துவிட்டு, தந்தை சதானிகன் தனக்கு அளித்த வத்தவ நாட்டை ஆண்டுகொண்டிருந்த காலத்தில் உதயணனுக்கு உற்ற நண்பர்களாகவும், அமைச்சர்களாகவும் விளங்கிய மூவரில் இவன் முதல்வன். ஏனையோர் உருமண்ணுவா, இடவகன் என்போராவர்.
# உருமண்ணுவா

**உருமண்ணுவா** என்பவன் பெருங்கதை இலக்கியத்தில் வரும் கதை மாந்தர்களில் ஒருவன். காப்பியத் தலைவன் உதயணன் கோசம்பி நகரில் இருந்துகொண்டு வத்தவ நாட்டையும், வைசாலியில் இருந்துகொண்டு சேதி நாட்டையும் ஓராட்சிக்கு உட்பட்ட நாடாக ஆண்டுவந்தான். பின்னர் தாய்மாமன் விக்கிரமன் தனக்கு அளித்த சேதி நாட்டு ஆட்சிப் பொறுப்பைத் தன் நண்பன் யூகியிடம் ஒப்படைத்துவிட்டு, தந்தை சதானிகன் தனக்கு அளித்த வத்தவ நாட்டை ஆண்டுகொண்டிருந்த காலத்தில் உதயணனுக்கு உற்ற நண்பர்களாகவும், அமைச்சர்களாகவும் விளங்கிய மூவரில் இவன் முதல்வன். ஏனையோர் வயந்தகன், இடவகன் என்போராவர்.  
உருமண்ணுவா குபேரனுக்குத் தொண்டு செய்யும் நஞ்சகனிடைய நட்பினைப் பெற்றவன்.
# இடவகன்

**இடவகன்** என்பவன் பெருங்கதை இலக்கியத்தில் வரும் கதை மாந்தர்களில் ஒருவன். காப்பியத் தலைவன் உதயணன் கோசம்பி நகரில் இருந்துகொண்டு வத்தவ நாட்டையும், வைசாலியில் இருந்துகொண்டு சேதி நாட்டையும் ஓராட்சிக்கு உட்பட்ட நாடாக ஆண்டுவந்தான். பின்னர் தாய்மாமன் விக்கிரமன் தனக்கு அளித்த சேதி நாட்டு ஆட்சிப் பொறுப்பைத் தன் நண்பன் யூகியிடம் ஒப்படைத்துவிட்டு, தந்தை சதானிகன் தனக்கு அளித்த வத்தவ நாட்டை ஆண்டுகொண்டிருந்த காலத்தில் உதயணனுக்கு உற்ற நண்பர்களாகவும், அமைச்சர்களாகவும் விளங்கிய மூவரில் இவன் முதல்வன். ஏனையோர் வயந்தகன், உருமண்ணுவா என்போராவர்.
# நஞ்சகன்

**நஞ்சகன்** என்பவன் பெருங்கதை இலக்கியத்தில் வரும் கதை மாந்தர்களில் ஒருவன். குபேரன் என்னும் தேவனுக்குத் தொண்டு செய்துவந்தவன். அழைத்தபோது தான் வரும் மந்திரத்தை உருமண்ணுவாவுக்கு உபதேசித்தவன்.
# நஞ்சகன்

## மந்திரம் சொன்ன கதை

உதயணன் தன் தாய்மாமனிடமிருந்து பெற்ற நாட்டின் ஆட்சிப் பொறுப்பினை யூகியிடம் ஒப்படைத்துவிட்டுத் தன் தந்தை தனக்கு அளித்த நாட்டை ஆண்டுவந்தான். அப்போது அவனுக்கு வயந்தகன், உருமண்ணுவா, இடவகன் என்னும் மூவர் உற்ற தோழர்களாவும், அமைச்சர்களாகவும் விளங்கினர். ஒரு நாள் உதயணன் இவர்களுடனும் மற்றும் சில வீரர்களுடனும் காட்டுக்கு வேட்டையாடச் சென்றான். சுற்றி அலைந்தனர். களைப்படைந்தனர். நீர் வேட்கையால் வருந்தினர். புரசமரத்தடியில் சாய்ந்து சோர்ந்து கிடந்தனர். இந்தக் காட்டிலிருக்கும் தெய்வம் வந்து காப்பாற்றவேண்டும் என வேண்டிக்கொண்டனர்.  
அப்போது தோன்றிய தெய்வமகன் இந்த நஞ்சகன். வெண்ணிற உடை, இடுப்பில் கச்சு, சந்தனம் பூசிய மார்பு, ஒளிரும் மேனி, பிறைவடம் என்னும் அணிகலன் கிடங்கும் கழுத்து, செங்கழுநீர்ப் பூவால் தொடுக்கப்பட்ட தலை-மாலை, ஆயிரம் இதழ் கொண்ட தாமரை போன்ற கண்கள் ஆகியவற்றுடன் நஞ்சகன் பொலிவுடன் தோன்றினான்.  
சோர்ந்து கிடப்பது ஏன் எனக் கேட்டான். அவர்கள் அப்போதைக்குத் தமக்குள்ள நீர்-வேட்கை பற்றிக் கூறினர். நஞ்சகன் தண்ணீர் கொண்டுவந்து கொடுத்துவிட்டுப் போய்க்கொண்டிருந்தான். உருமண்ணுவா நஞ்சகனைத் தடுத்து நிறுத்தி, அவனது உதவிக்கு நன்றி தெரிவித்த பின்னர், அவர்கள் துன்புறும்போது மீண்டும் வந்து உதவ்வேண்டும் என வேண்டிக்கொண்டான். ஒப்புக்கோண்ட நஞ்சகன் வேண்டும்போது தன்னை அழைக்கும் மந்திரத்தை உருமண்ணுவாவுக்குச் சொல்லிக்கொடுத்துவிட்டுப் போய்விட்டான்.
# இரண்டாம் நிலை மூலம்

**இரண்டாம் நிலை மூலம்** என்பது முதலாம் நிலை மூலங்களை அடிப்படையாகக் கொண்டு நடத்தப்பட்ட ஆய்வுகளையோ, கருத்துக்களையோ, மதிப்பீடுகளையோ முன்வைக்கும் ஆவணங்களாகவோ ஊடகமாகவோ இருக்கலாம்.
# இரண்டாம் நிலை மூலம்

## எடுத்துக்காட்டுகள்

1. வரலாற்று ஆய்வு நூல்கள்
1. இலக்கியங்களுக்கான உரைகள்
1. திரைப்படங்கள் மீதான நாளிதழ்களின் விமர்சனங்களும் தகவல்களும்
# இரண்டாம் நிலை மூலம்

## இக்கட்டுரைகளையும் பார்க்கவும்

- முதலாம் நிலை மூலம்
- மூன்றாம் நிலை மூலம்
# முதலாம் நிலை மூலம்

**முதலாம் நிலை மூலம்** என்பது நேரடி ஆவணம் ஆகும். இந்த ஆவணம் கல்வெட்டாகவோ, தொல்பொருளாகவோ, இலக்கியங்களாகவோ இருக்கலாம். முதலாம் நிலை மூலத்துக்கும் இரண்டாம் நிலை மூலத்துக்கும் உள்ள வேறுபாடு ஒரு ஆவணத்துக்கும் அந்த ஆவணத்தின் மீது செய்யப்பட்ட ஆய்வுக்கோ, விமர்சனத்துக்கோ உள்ள வேறுபாட்டை ஒத்ததாகும்.
# முதலாம் நிலை மூலம்

## இக்கட்டுரைகளையும் பார்க்கவும்

- இரண்டாம் நிலை மூலம்
- மூன்றாம் நிலை மூலம்
# ஆல்ட்டா கலிபோர்னியா

**ஆல்ட்டா கலிபோர்னியா** (*Alta California*, , *மேல் கலிபோர்னியா*) புதிய எசுப்பானியாவின் ஒரு மாகாணமாகவும் பின்னாளில் விடுதலை பெற்ற மெக்சிக்கோவின் மாகாணமாகவும் இருந்த நிலப்பகுதியாகும். 1769இல் இலாசு கலிபோர்னியாசு மாகாணத்தின் வட பகுதியை பிரிந்து இப்பகுதி உருவாக்கப்பட்டது. இதன் தலைநகரமாக மான்டெர்ரே இருந்தது. தற்போதைய அமெரிக்க மாநிலங்களான கலிபோர்னியா, நெவாடா, அரிசோனா, யூட்டா, மேற்கு கொலராடோ மற்றும் தென்மேற்கு வயோமிங்கை உள்ளடக்கி இருந்தது. இந்நிலப்பகுதி மெக்சிக்கோ-அமெரிக்கப் போருக்குப் பின்னர் அமெரிக்காவின் ஆளுகைக்கு வந்தது. 1850இல் கலிபோர்னியா மாநிலம் உருவாக்கப்பட்ட பின்னர் இல்லாமற் போனது.